Sabinet | Volume 105, Issue 3142
Volume 105, Issue 3142, 2002
Die Kerkblad - Volume 105, Issue 3142, October 2002
Volume 105, Issue 3142, October 2002
As jy nie bereid is om God se arbeidswet na te kom nie, sal jy by die oes met leë hande staan! : uit die Woord
Dit is nie vanselfsprekend dat jy ook moet oes as die oestyd aanbreek nie!
Source: Die Kerkblad 105, pp 6 –9 (2002)
Verindividualisering van mense kan straks as een van die sterkste kenmerke van die een-en-twintigste-eeuse samelewing beskou word. Verbondenheid aan 'n spesifieke groep is besig om in onguns te raak. Elke mens word gesien as 'n enkeling op sy eie, met groot klem op individuele regte en individuele prestasie. In die plek van groepsgebondenheid word individue bloot deel van 'n groot massa. Die uiteinde is 'n samelewing van identiteitlose enkelinge in 'n massa.
Baie brandpunte, een oplossing : brandpunt
Daar is op die oomblik soveel "brandpunte" in die wêreld. In sowel die "groot teaters" as die "klein teaters" van die wêreld woed en kook dit.
Jesus sonder Christus of Christus sonder Jesus? (2) : konsekwensies en beoordeling van die kritiese Jesus-navorsing
In 'n vorige artikel het ek 'n vlugtige oorsig gegee van die kritiese historiese Jesus-navorsing wat al vir meer as twee eeue aan die gang is. In hierdie artikel word enkele konsekwensies daarvan bespreek en 'n beoordeling daarvan gemaak.
Die onderwyssituasie tans in Suid-Afrika en ons verbondsverpligtinge
Source: Die Kerkblad 105, pp 12 –15 (2002)
Dit is tans asof sake in die onderwys ietwat "afgekoel" het. Aan die een kant is dit asof die beleidmakers in die land rustiger geraak het in al hulle transformasiepogings (die belangrikste transformasie is gedoen!). Aan die ander kant is dit asof die onderwysontvangers (ouers, onderwysers en leerders) ook rustiger geraak het. Dit wil selfs voorkom of laasgeoemdes, met enkele uitsonderinge, "gaan lê het", gerus geraak het. Asof hulle uit ervaring geleer het dat dit nie help om teen die prikkels van die nuwe demokratiese bedeling te skop nie; asof hulle ingesien het dat dit beter is om in die eie omgewing te doen wat daar te doen is, en nie die hele tyd met die onderwysbewindhebbers te worstel nie. Dit is, trouens, een van die tekens dat ons mense hulle met die demokrasie versoen het: hulle aanvaar skynbaar dat wat die meerderheid wil hê, is wat (gaan) gebeur.
Globale "rykdom"-bedrog word onthul!
Author Jan Silvis
Source: Die Kerkblad 105, pp 16 –21 (2002)
Om die globale finansiële sisteem vanuit 'n holistiese, Christelike perspektief te kan verstaan, is in die afgelope sewe jaar 'n geïntegreerde verwysingsraamwerk ontwikkel. In 1995 is 'n morele tweespalt ervaar tussen my verantwoordelikhede as medestigter/hoof uitvoerende beampte van 'n aandele-makelaarsfirma en my Christelike beginsels. My verantwoordelikheid as Christen en my pligte as hoof uitvoerende amptenaar van die aandelefirma was op daardie stadium onversoenbaar. Ek het bedank by die firma en my navorsingsbevindings in 'n volbladadvertensie in die Business Day van 24 Oktober 1995 gepubliseer. Die titel van die artikel - "Asset deflation - a paradigm shift" - is 'n aanduiding waarop gefokus is. Die doel van hierdie artikel is om sekere insigte wat verkry is deur die ontwikkeling van 'n geïntegreerde verwysingsraamwerk van die gedrag van aandelemarkte, met die leser te deel.
Die standpunt van die Deputate Christelike Onderwys oor die beoogde samesmelting van die PU vir CHO met die Universiteit van Noordwes
Authors: G.J. Van Wyk and J.H. Howell
Getuienis gerig aan die Minister van Onderwys, die Raad, die Senaat en die Konvokasie van die PU vir CHO
Die eerste nagraadse diplomakursus in Bybelkunde aan die PU vir CHO, 1966
Source: Die Kerkblad 105, pp 24 –25 (2002)
Soos reeds in Die Kerkblad van 24 April 2002 gemeld, is prof. Schalk Duvenage in 1966 as hoogleraar in Bybelkunde aan die PU vir CHO benoem. Ten einde Godsdiensonderrig op skool te bevorder, is daar op sy inisiatief en in oorleg met die belanghebbendes van die Universiteit en die Teologiese Skool besluit om 'n nagraadse diplomakursus in Bybelkunde aan die Universiteit in te stel.
Klassis Potchefstroom doen voorbidding vir die behoud van die Christelike karakter en etos van die PU vir CHO
Die Gereformeerde kerke van Potchefstroom, Parys, Ventersdorp, Potchefstroom-Noord, Noordbrug, Potchefstroom-Suid, Potchefstroom-Oos, Cachet, Buffelsdoorns, Promosa, Potchefstroom- Mooirivier, Rustenburg, Rustenburg-Wes, Rustenburg-Noordoos, Swartruggens en Koster in Klassis Potchefstroom byeen te Potchefstroom op 17 September 2002 rig na ernstige gebed oor die voortbestaan van die PU vir CHO as Christelike Universiteit die volgende besluit aan die Raad, die Senaat en die Konvokasie van die PU vir CHO onderskeidelik vir oorweging op hulle onderskeie vergaderings wat binnekort plaasvind.